Engin merki eru um það enn að úkraínski herinn hafi lagt niður vopn í borginni Mariupol en Rússar hafa sett þeim afarkosti, ef þeir gefist ekki upp í dag verði þeir drepnir.
Borgin Mariupol hefur verið í herkví vikum saman og ástandinu í borginni er lýst sem hryllilegri mannúðarkrísu. Borgin gæti fallið alveg í hendur Rússa í dag. Rússneska varnarmálaráðuneytið fullyrðir að rússneski herinn hafi hrakið nánast allt varnarlið Úkraínuhers frá borginni og króað af það sem eftir er af því.
The Ukrainian group, surrounded and completely blocked in Mariupol, on the territory of the Azovstal metallurgical plant, was asked to voluntarily lay down their arms and surrender in order to save their lives.
Igor Konashenkov, talsmaður varnarmálaráðuneytis Rússa segir að Úkraínskum hermönnum hafi verið gert það ljóst að ef þeir gefist ekki upp, verði þeir drepnir. Enn sem komið er eru engin merki um að Úkraínsku hermennirnir hafi lagt niður vopn. Volodymyr Zelensky, forseti Úkraínu, viðurkenndi í gær að Mariupol væri að mestu úr höndum Úkraínumanna. Hann varar Rússa eindregið við því að standa við hótunina.
I think they (Russians) are making huge mistake - the destruction of all our guys in Mariupol, what they are doing now, can put an end to any format of negotiations.
Zelensky segir að ef varnarliðið verði drepið, geri það út um allar friðarviðræður. Á sama tíma heldur rússneski herinn áfram árásum á aðrar borgir. Úkraínsk stjórnvöld segja að minnst þrjú hafi látist í sprengjuárásum við borgina Kharkiv í norðausturhluta landsins. Þá halda Rússar áfram árásum á hernaðarmannvirki í höfuðborginni Kænugarð og nágrenni hennar. Framkvæmdastjórn Evrópusambandsins boðar fleiri refsiaðgerðir gegn Rússum og rússneskum fyrirtækjum. Nýjustu aðgerðunum verður beint sérstaklega gegn rússneskum bönkum og olíuiðnaðinum.

Úkraínska borgin Mariupol gæti fallið alveg í hendur Rússa í dag. Rússar segjast hafa króað af þá úkraínsku hermenn sem eftir eru í borginni og hafa sett þeim afarkosti, ef þeir gefist ekki upp í dag verði þeir drepnir.